​कांग्रेस र माओवादीबीच सत्ता समीकरणका निर्मातामध्येका विमलेन्द्र निधि पुष्पकमल दाहाल ‘प्रचण्ड’ नेतृत्वको सरकारमा उपप्रधानमन्त्री तथा गृहमन्त्री छन्। कांग्रेसका जुझारु नेता भनेर चिनिने निधि अहिलेको पुस्ताका नेताहरुमा प्रमुख हुन्। यतिबेला उनी चर्चा र विवादमा छन्। प्रमुख प्रतिपक्षी एमालेले संविधान संशोधन प्रस्तावमा संसद अवरुद्ध गरेपछि उनी आक्रामक भएका छन्। २०३६ सालमा वीपी कोइरालासहित कांग्रेसका नेताहरुले मधेश र पहाड मिलाउने प्रतीकका रुपमा विमलेन्द्र निधिलाई नेपाल विद्यार्थी संघको अध्यक्ष बनाएका थिए। त्यसको ३० वर्षपछि विमलेन्द्र सत्ताको केन्द्रमा छन्। यो केन्द्र धरापमा छ कि सुरक्षित छ? किशोर नेपालले पहिलोपोस्टका लागि लिएको अन्तर्वार्ता।
